Nase je opozoril tudi na Svetovnem prvenstvu 2008, kjer si je utrl svojo pot na glavni turnir preko petih kvalifikacijskih ovir: Colina Mitchella (1. krog, 10-0), Leeja Walkerja (2. krog, 10-9), Joeja Delaneyja (3. krog, 10-5), Davida Graya (4. krog, 10-5) in Dominica Dala (5. krog, 10-9). Lju je bil tako četrti kitajski udeleženec glavnega dela turnirja in četrti igralec v zgodovini, ki se je na glavni del Svetovnega prvenstva prebil z zgolj 17 leti. Pred njim je to uspelo še Stephenu Hendryju, Ronnieju O'Sullivanu in Juddu Trumpu. Žreb mu je v prvem krogu namenil kasnejšega prvaka, Ronnieja O'Sullivana. O'Sullivan je šel v dvoboj kot veliki favorit in povedel s 3-0, nakar je Lju odgovoril in do konca prve serije izid poravnal na 4-4. Nadaljevanje povsem pripadlo Angležu, ki se je veselil napredovanja, Ljuja je premagal z 10-5.